Nafarroako Parlamentuko Mahaiak, 2020ko urtarrilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Virginia Magdaleno Alegría andreak aurkeztutako galdera, Espainiako Gobernuak larrialdi klimatikoa deklaratu izanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 27an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Virginia Magdaleno Alegría andreak, Legebiltzarreko Erregelamenduan ezarritakoaren babesean, honako galdera hau egiten dio Garapen Ekonomikorako kontseilari Manu Aierdiri, Osoko Bilkuran ahoz erantzun dezan:

2020ko urtarrilaren 21ean, Espainiako Gobernuak larrialdi klimatikoa deklaratu du; halatan, berotze globalari aurre egite aldera urgentziaz jardun behar dela aitortzen duenez, hogeita hamar neurri aurkeztu ditu, datozen ehun egunotan hartuko direnak.

Espainiako Gobernuak larrialdi klimatikoa deklaratu izanak zer neurritan eraginen dio Nafarroari?

Iruñean, 2020ko urtarrilaren 21ean

Foru parlamentaria: Virginia Magdaleno Alegría